4. razred, matematika, 3. 4. 2020

Prosim vas preverite naloge v delovnem zvezku s pomočjo spletne učilnice.

Danes nadaljujemo z učenjem: **Pravokotnik in kvadrat, SDZ, str. 56-58.**

Pravokotnik in kvadrat sta lika. Oba sta štirikotnika, imata 4 prave kote. Z geotrikotnikom preveri v delovnem zvezku zeleni pravokotnik. So res vsi koti pravi koti? Kaj so že pravi koti? To je prostor med daljicami, ki nastane pri risanju pravokotnic. V tvoji sobi je to prostor med dvema stenama, vogal.

Pravokotnik in kvadrat imata **4 stranice**. Pri pravokotniku sta dve stranici daljši. Vse nasprotne stranice pri obeh likih so **vzporedne**, sosednji stranici pa sta **pravokotni.**

Štiri oglišča označimo z **VELIKIMI TISKANIMI ČRKAMI**, začnemo levo spodaj, potem desno spodaj, pa desno zgoraj in končamo z označevanjem levo zgoraj.

Če so vse stranice lika enako dolge, jih označimo z enako **malo tiskano črko**. Pri pravokotniku za označevanje stranic moramo uporabiti **dve črki**. Zakaj? Ker sta sosednji stranici različno dolgi.

Zdaj pa natančno poglej vse slike na strani 56. In 57. Preberi besedilo, poglej označbe, poglej risbe, strip.

Zapis v zvezek.

|  |
| --- |
|  3. 4. 2020 **Pravokotnik in kvadrat**Označevanje pravokotnika in kvadrata   a = 5 cm b = 3 cm a = 3 cm |

Enako dolge stranice prevleci z barvicami. Koliko barvic rabiš za pravokotnik, koliko pa za kvadrat?

Zakaj je vsak kvadrat pravokotnik?

Zdaj pa vaja. Reši 1.,2., 3. In 4. nalogo v SDZ, str.58.

  ZA DANES JE MATEMATIKE KONEC, ……….. (dokončaj verz)